Două mari companii străine sunt interesate de cel mai important proiect pentru sistemul energetic românesc. Ministrul Energiei: „Nu renunț nici în ruptul capului”
Firma energetică de stat Électricité de France (EDF), care este cel mai mare operator de active nucleare din lume, precum și firma japoneză ITOCHU sunt interesate de proiectul hidrocentralei cu acumulare prin pompaj de la Tarnița-Lăpuștești, a anunțat ministrul Energiei, Sebastian Burduja.